Acta Orientalia Vilnensia

**Acta Orientalia Vilnensia** – mokslinis orientalistinis žurnalas, nuo 2000 m. leidžiamas Vilniaus universitete. Pradžioje leistas lietuviškai, vėliau, orientuojantis į platesnę skaitytojų auditoriją, pradėtas leisti angliškai. 2004 m. žurnalo atmintinėje buvo nurodyta, kad pirmenybė teikiama straipsniams anglų kalba.

„Acta Orientalia Vilnensia“ publikuoja straipsnius, susijusius su Azijos, Afrikos bei Artimųjų Rytų kalbomis bei kultūromis. Didelis dėmesys skiriamas šių kraštų antropologijai, istorijai, archeologijai, religinėms tradicijoms bei literatūrai. Spausdinamos įvairių orientalistinių knygų recenzijos.

Vyriausiasis redaktorius – Audrius Beinorius. Redakcinės kolegijos sekretorius – Valdas Jaskūnas. Prie leidybos prisideda ir kiti žymūs Lietuvos orientalistai bei kultūrologai – Loreta Poškaitė, Vladimir Korobov, Antanas Andrijauskas, Dalia Švambarytė ir kt. Žurnalas „Acta Orientalia Vilnensia“, nors ir neišleidžia daug naujų leidinių, vis tiek išlieka vienas skaitomiausių VU mokslo periodikos leidinių (per 2019 m. fiksuota beveik 80 tūkstančių atsisiuntimų).

Vilniaus universiteto Orientalistikos centro direktoriui, indologijos ir budizmo studijų prof. A.Bendoriui idėja sukurti pirmąjį periodinį mokslinį leidinį Baltijos šalyse kilo traukiniu su dviem kolegomis vykstant iš konferencijos Sankt Peteburge.

Išleista 13 tomų – 2000 m., 2001 m., 2002 m., 2003 m., 2004 m., 2005 m. (du numeriai), 2006 m. (du numeriai), 2007 m. (du numeriai), 2008 m. (du numeriai), 2009 m. (du numeriai), 2010 m. (du numeriai), 2011 m. (du numeriai), 2016 m.

## Registracija duomenų bazėse
Žurnalas yra registruotas šiose duomenų bazėse: BASE, CNKI, CORE, Dimensions, Google Scholar, JournalTOCs, Lituanistika, Microsoft Academic, QOAM, ROAD, ScienceGate, ScienceOpen, Scilit, Scinapse.

## Redakcinė kolegija

Žurnalo redaktoriai yra konsultuojami specialistų iš viso pasaulio, kiekvienas jų parašytas straipsnis yra peržiūrimas dviejų specialistų ir tik tada leidžiamas.

Redakcinės kolegijos sekretorius:
* Valdas Jaskūnas, Vilniaus universiteto Orientalistikos centras

Redakcinė kolegijos nariai:
* Antanas Andrijauskas: Kultūros, filosofijos ir menų tyrimų institutas, Vilnius (Lyginamosios kultūros studijos);
* Arūnas Gelūnas: Vilniaus dailės akademija (Japonijos studijos);
* Michel Hulin: Paryžiaus universitetas-Sorbona (Indijos studijos);
* Gao Jianping: Kinijos socialinių mokslų akademija, Pekinas (Kinijos studijos);
* Thomas P.Kasulis: Ohajo valstybinis universitetas, JAV (Lyginamosios kultūros studijos);
* Vladimir Korobov: Vilniaus universiteto Orientalistikos centras (Tibeto studijos);
* Leonid Kulikov: Gento universitetas (Indijos studijos);
* Jane Marie Law: Kornelio universitetas, Itaka, NY (Japonijos studijos);
* Viktorija G. Lysenko: Rusijos mokslų akademijos Filosofijos institutas, Maskva (Indijos studijos);
* Loreta Poškaitė: Vilniaus universiteto Orientalistikos centras (Kinijos studijos);
* Henry Rosemont, Jr.: Browno universitetas, Providensas (Kinijos studijos);
* Debabrata Sen Sharma: Azijos draugija Bengalijoje, Kolkata (Indijos studijos);
* Nikolaj Serikoff: Wellcome biblioteka, Londonas (Arabų / islamo studijos);
* Jan Sykora: Karolio universiteto Rytų Azijos studijų institutas, Praha (Japonijos studijos);
* Danuta Stasik: Varšuvos universiteto Rytų studijų institutas (Indijos studijos);
* Dalia Švambarytė: Vilniaus universiteto Orientalistikos centras (Japonijos studijos);
* Leons Gabriels Taivans: Latvijos universitetas (Pietryčių Azijos studijos);
* Yaroslav Vassilkov: Rusijos mokslų akademijos Rytų institutas (Indijos studijos)

## Išnašos

## Nuorodos
* Žurnalo aprašymas
* Žurnalo archyvas